CELEX: 62005CA0142
Language: sk
Date: 2009-06-04 00:00:00
Title: Vec C-142/05: Rozsudok Súdneho dvora (druhá komora) zo 4. júna 2009 (návrh na začatie prejudiciálneho konania, ktorý podal Luleå Tingsrätt — Švédsko) — Åklagaren/Percy Mickelsson, Joakim Roos (Smernica 94/25/ES — Aproximácia právnych predpisov — Rekreačné plavidlá — Zákaz používania vodných skútrov mimo verejných plavebných koridorov — Články 28 ES a 30 ES — Opatrenia s rovnakým účinkom — Prístup na trh — Prekážka — Ochrana životného prostredia — Proporcionalita)

1.8.2009   
            
            
               SK
            
            
               Úradný vestník Európskej únie
            
            
               C 180/2
            
         Rozsudok Súdneho dvora (druhá komora) zo 4. júna 2009 (návrh na začatie prejudiciálneho konania, ktorý podal Luleå Tingsrätt — Švédsko) — Åklagaren/Percy Mickelsson, Joakim Roos
   (Vec C-142/05) (1)
   
   (Smernica 94/25/ES - Aproximácia právnych predpisov - Rekreačné plavidlá - Zákaz používania vodných skútrov mimo verejných plavebných koridorov - Články 28 ES a 30 ES - Opatrenia s rovnakým účinkom - Prístup na trh - Prekážka - Ochrana životného prostredia - Proporcionalita)
   2009/C 180/02
   Jazyk konania: švédčina
   
      Vnútroštátny súd, ktorý podal návrh na začatie prejudiciálneho konania
   
   Luleå Tingsrätt
   
      Účastníci konania pred vnútroštátnym súdom
   
   
      Žalobca: Åklagaren
   
      Žalovaní: Percy Mickelsson, Joakim Roos
   
      Predmet veci
   
   Návrh na začatie prejudiciálneho konania — Luleå Tingsrätt — Výklad článkov 28 až 30 ES a smernice Európskeho parlamentu a Rady 2003/44/ES zo 16. júna 2003, ktorou sa mení a dopĺňa smernica 94/25/ES o aproximácii zákonov, iných právnych predpisov a správnych opatrení členských štátov týkajúcich sa rekreačných plavidiel (Ú. v. EÚ L 214, s. 18; Mim. vyd. 13/031, s. 409) — Zákaz používania vodných skútrov mimo verejných plavebných koridorov
   
      Výrok rozsudku
   
   Smernica Európskeho Parlamentu a Rady 94/25/ES zo 16. júna 1994 o aproximácii zákonov, iných právnych predpisov a správnych opatrení členských štátov týkajúcich sa rekreačných plavidiel, zmenená a doplnená smernicou 2003/44/ES Európskeho parlamentu a Rady zo 16. júna 2003, nebráni vnútroštátnej právnej úprave, ktorá z dôvodov týkajúcich sa ochrany životného prostredia zakazuje používanie vodných skútrov mimo označených koridorov.
   Články 28 ES a 30 ES takejto právnej úprave nebránia pod podmienkou, že:
   
               —
            
            
               príslušné vnútroštátne orgány sú povinné prijať vykonávacie opatrenia stanovené s cieľom označiť zóny mimo verejných plavebných koridorov, v ktorých sa vodné skútre môžu používať,
            
         
               —
            
            
               tieto orgány skutočne uplatnili právomoc, ktorá im bola v tejto súvislosti priznaná, a označili zóny zodpovedajúce podmienkam stanoveným vnútroštátnou právnou úpravou a
            
         
               —
            
            
               takéto opatrenia boli prijaté v rámci primeranej lehoty po nadobudnutí účinnosti uvedenej právnej úpravy.
            
         Vnútroštátnemu súdu prislúcha overiť, či tieto podmienky sú vo veci samej splnené.
   
      (1)  Ú. v. EÚ C 143, 11.6.2005.